《送客一首送真侍郎》
宋代·洪咨夔

风雨寂历芦荻秋，梧桐落尽斜阳收。
孤鸿影断苍莽外，愁绝送客涛江头。
客心恰似涛江水，夹岸拥沙潮不起。
海门一线拱觚棱，无声夜到龙山尾。
重云压江秋阴阴，千古送客非斯今。
有酒可别不敢斟，天乎天乎知客心。
天首天乎知客心。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。